Šmartno pri Litiji, 23. marec 2020

Spoštovani kmetje in kmetice!

S tem povabilom bi radi nekaj storili za vas in za nas. Gre za pobudo in idejo, ki že nekaj časa tli, pa je do sedaj nekako nismo uspeli uresničiti. Predvsem je bilo do sedaj očitno, da v lokalnem okolju domači pridelki niso tako zelo cenjeni kot v urbanem, kjer so tržnice z domačimi pridelki nabito polne.

Zdaj je zagotovo pravi čas, da se prepozna vrednost vseh teh pridelkov. Morda ni ravno pravi letni čas, pa vendar...

Nudimo vam možnost, da na spletni strani Občine Šmartno pri Litiji in spletni strani MojaObčina, predstavite in ponudite svoje izdelke.

Tako bomo ustvarili rubriko - Lokalna tržnica, v kateri se bodo predstavljale kmetije, s svojimi živilskimi pridelki (zelenjava, sadje, proizvodi iz reje domačih živali in predelani proizvodi idr.)

Vse kar morate storiti je, da na elektronski naslov turizem@bogensperk.si ali po telefonu 040 856 568 posredujete naslednje podatke: ime kmetije oz. podjetja, na kratko opišete kaj ponujate, dodate telefonsko številko na katero vas lahko pokličejo in možnosti načina prevzema pridelkov. Dodajte še delovni čas, oz. čas, ko ste dosegljivi. Zraven lahko pripnete še kakšno fotografijo (visoke ločljivosti), ki jo bomo dodali v oglas.

Upamo, da bomo s tem pripomogli k prepoznanju kakovosti in vrednosti lokalnih pridelkov in tako spodbudili vsaj delno lokalno samooskrbo.

Z lepimi pozdravi,

Občina Šmartno in JZ Bogenšperk